GiliGold/VAD_KnessetCorpus huggingface dataset:
מנשה סמירה: הצעת החוק הרחיבה מעבר.
מנשה סמירה: הערוץ הנושאי לא דומה למה שמופיע בהמלצת הוועדה.
נגה רובינשטיין: מה מופיע בהמלצת הוועדה?
נגה רובינשטיין: אולי תספר.
מנשה סמירה: היה שם איזה שהוא משפט מסוים.
מנשה סמירה: הדבר התרחב מאוד.
נגה רובינשטיין: אולי תגלה את זה לוועדה.
מנשה סמירה: מועצת הרשות והנהלת הרשות השנייה שותפות למהלך של ההרחבה, בוודאי כפרוייקטור שהקים את המערכת, אבל יחד עם זאת צריכים לשמור על האיזונים.
מנשה סמירה: הדיון בוועדה עסק בסוגיה של להעביר את המערכת לגורם פרטי, אף אזרחי.
מנשה סמירה: זאת הייתה סוגיה רצינית בדיוני הוועדה .
מנשה סמירה: אנחנו התנגדנו וטענו כרשות השנייה שהתשתית הזאת חייבת להישאר כתשתית ציבורית לאומית ובשום פנים ואופן לא להיות מופרטת, כי היא עוסקת בשידורים ציבוריים של ערוצים פתוחים.
מנשה סמירה: זה היה הדבר המרכזי.
נגה רובינשטיין: ואכן היא לא מופרטת.
כרמל שאמה-הכהן: כל זה לא בסעיף 2 לחוק?
כרמל שאמה-הכהן: למה אתה מקדימים?
כרמל שאמה-הכהן: תתייחסו להגדרות.
כרמל שאמה-הכהן: זה סעיף 2.
נגה רובינשטיין: אם הרשות השנייה סוטה מהדבר הבסיסי הזה, כדאי שנדע את זה בשלב.
מנשה סמירה: תפסיקי לחמם בבקשה.
מנשה סמירה: אף אחד פה לא סוטה משום דבר.
נגה רובינשטיין: זה לא לחמם.
נגה רובינשטיין: אתה מדבר על משהו.
מנשה סמירה: מאחר ולא היית שם, אל תדברי בשמנו.
נגה רובינשטיין: אז בוא תציג לוועדה וגם לנו מה כן היה.
נגה רובינשטיין: אנחנו חיים ממסמך מאוד קצר.
מנשה סמירה: אל תדברי בשמנו.
מנשה סמירה: אנחנו נשמח להציג את עמדתנו.
נגה רובינשטיין: מנשה, אין בעיה.
נגה רובינשטיין: אם עמדת הוועדה שונה.
מנשה סמירה: קודם הצגתי תשתית.
מנשה סמירה: את העמדה אני אסביר.
נגה רובינשטיין: אם עמדת הצוות היא שונה, שיביא את דברו, אנחנו נשמח לקרוא מה אנחנו לא יודעים, ואנחנו נביא את זה בפני הוועדה.
מנשה סמירה: הצוות הציג עקרונות.
מנשה סמירה: את הפירוט של זה ואת ההסדרה המורחבת שבאה לידי ביטוי בחוק הוא לא לקח בחשבון.
מנשה סמירה: הצוות דיבר על עקרונות, הצוות דיבר על תמצית.
מנשה סמירה: ניתנה אפשרות לכל גוף להמשיך ולהציג את העבודות שלו בהמשך הדרך לגבי הפרטים.
מנשה סמירה: אנחנו עוסקים בחוק בפרטים.
מנשה סמירה: אנחנו נציג את הדברים ביחס לפרטים.
מנשה סמירה: עם העקרונות אנחנו מסכימים.
נגה רובינשטיין: מה שאתה אומר זה שהדיון עם הרשות השנייה על הפרטים יהיה במסגרת ועדת הכלכלה.
מנשה סמירה: לא אמרתי את זה.
יוליה שמאלוב-ברקוביץ: ואם כן, מה הבעיה?
נגה רובינשטיין: אני מסכימה איתך שזאת לא הבעיה של חברי הכנסת.
מנשה סמירה: אני מזכיר לך שהרשות השנייה היא תאגיד סטטוטורי על פי חוק.
יעקב שמש: אני רוצה להתייחס בתור חבר ועדה.
יעקב שמש: לפי דעתנו אין שוני מהותי אם גוף ממשלתי אחר יחזיק את המערכת.
כרמל שאמה-הכהן: עזוב את הגופים.
כרמל שאמה-הכהן: נגיע לזה בסעיף 2.
נועה גבע: אני רק רוצה לענות בנקודה שנאמרה קודם על התזכיר, כי בתזכיר החוק שפורסם - מה שנאמר לגבי מה הוא ערוץ ייעודי שיכול לעלות ל-DTT - נאמר שערוץ כזה נבחר בדרך של מכרז לתקופה מוגבלת, ולפיכך בתום התקופה בה רשאי הגורם המשדר את הערוץ הייעודי לפעול, ייערך מכרז במסגרתו תעמוד האפשרות לכל גורם להתמודד במכרז, כששידוריו של הגורם שייבחר במכרז חדש.
נועה גבע: .
נגה רובינשטיין: נעה, זאת קריאה שגויה של הטקסט.
נגה רובינשטיין: מה שכתוב זה שמועצת הכבלים והלוויין יפרסמו בתום תקופת הרישיון של הערוץ הייעודי מכרז חדש, כשאותו גורם שייבחר הוא זה שיעלה.
נעה גבע: מה שמובן מכאן הוא שנדרש במפורש מכרז.
נעה גבע: .
נגה רובינשטיין: זה לא מה שכתוב.
כרמל שאמה-הכהן: איזו הגדרה את מציעה לשנות?
נעה גבע: אנחנו מציעים להגיד בהגדרה של מה הוא ערוץ ייעודי, שיידרש מכרז כדי לשנות את התנאים הסטטוטוריים שבהם פועלים היום ערוצים.
נגה רובינשטיין: זאת לא הבהרה.
נגה רובינשטיין: היא רוצה שעל-מנת שהערוץ הייעודי יוכל לעלות ל-DTT הוא יצטרך לעבור מכרז נוסף.
נגה רובינשטיין: לא להסתפק במכרז שהיה, אלא על-מנת שהוא יוכל לעלות למערך ייערך מכרז נפרד מהמכרז שבו זכה הערוץ הייעודי.
כרמל שאמה-הכהן: גם ערוץ 9 יצטרך לעבור?
יוליה שמאלוב-ברקוביץ: לא הבנתי למה זה צריך להיות.
יוליה שמאלוב-ברקוביץ: בשביל מה את צריכה את זה?
רוברט טיבייב: למה עוד מכרז?
מיכל כדורי רפאלי: בגלל שכשהוא קיבל את הרישיון הוא לא היה DTT, הוא לא נבחר במכרז ל-DTT.
כרמל שאמה-הכהן: אני חושב שגם זה בשלב מאוחר יותר, לא בהגדרות.
יוליה שמאלוב-ברקוביץ: אני ביקשתי לדעת על ה-1 בינואר 2014.
יוליה שמאלוב-ברקוביץ: עד עכשיו לא קיבלתי תשובה.
יוליה שמאלוב-ברקוביץ: יש פה ויכוחים.
יוליה שמאלוב-ברקוביץ: מה שאומרת נוגה הוא שב-1 בינואר 2014 מי שיטפל בכל מערך ה-DTT יהיה איזה שהוא גוף שיוסכם על ידי איזה שהם שרים.
כרמל שאמה-הכהן: אמרתי שאנחנו מגיעים לזה בסעיף 2.
נגה רובינשטיין: זה לא איזה שהוא גוף שיוסכם.
נגה רובינשטיין: תקראי את הוראות סעיף 2, הן מאוד מדויקות.
אתי בנדלר: לגבי הגורם המפעיל.
אתי בנדלר: מי שעומד בראש הגורם המפעיל קשור למהות הגורם המפעיל כפי שמפורט בסעיף 2.
אתי בנדלר: מאחר שזה יכול להיות גם תאגיד ההגדרה הזאת לא ברורה.
אתי בנדלר: יש כאן מחלוקת מי עומד בראש, האם המנכ"ל, האם יושב הראש.
אתי בנדלר: ההגדרה הזאת היא לא הגדרה ברורה.
אתי בנדלר: אני מציעה בשלב זה, עד שהוועדה לא תאשר את סעיף 2, לא לאשר את ההגדרה הזאת.
כרמל שאמה-הכהן: אנחנו מצביעים על כל ההגדרות, למעט מנהל הגורם המפעיל.
כרמל שאמה-הכהן: ה צ ב ע ה בעד – פה אחד ההגדרות אושרו
טל רוזנפלד: "משדר ערוץ נושאי" – מי שקיבל מהמועצה לשידורי כבלים ולווין רישיון לפי סעיף 13 לשידורו של ערוץ נושאי שיופץ באמצעות תחנות שידור ספרתיות; "עלות ההקמה" – כלל התשלום בעד תכנון והקמה של תחנות שידור ספרתיות, לרבות תשלום בעד – (1) רכישת המקרקעין שעליהם יוקמו תחנות השידור הספרתיות; (2)רכישתן של זכויות שימוש בציוד, לרבות במשיבים בלוויין; (3) הקמת תחנות שידור, לרבות עבודות התשתית הכרוכות בכך; (4) רכישת המשדרים; "רשות השידור" – כמשמעותה בחוק רשות השידור, התשכ"ה-1965; "הרשות השנייה" – הרשות השנייה לטלוויזיה ורדיו שהוקמה לפי חוק הרשות השנייה; "שידורים" – שידורי טלוויזיה ושידורי רדיו הניתנים לציבור לפי כל דין; "השר" – שר התקשורת; "תחנת שידור" – מיתקן או התקן המשמש או המיועד לשמש לצורכי שידורים, קליטתם או הפצתם, לרבות ציוד לווייני ולמעט אולפן; "תחנת שידור ספרתית" – תחנת שידור, לרבות מקוד לבקרה, לתיאום, לתקנון ולהגברה של שידורים, לשם שידורם והפצתם לציבור, בשיטה הספרתית, במישרין או באמצעות תחנות שידור נוספות כאמור.
יוליה שמאלוב-ברקוביץ: אפשר להבין מה הכוונה בעלות ההקמה.
יוליה שמאלוב-ברקוביץ: כשאני רואה עלות הקמה זה מריח לי לא טוב.
טל רוזנפלד: זאת הגדרה שקבועה כבר היום בחוק הרשות השנייה.
נגה רובינשטיין: זאת פשוט העתקה שלה.
יוליה שמאלוב-ברקוביץ: על מי?
מנשה סמירה: נכון לרגע זה ועל פי הצעת החוק, הרשות השנייה תמשיך בהרחבה ובהקמה של המערכת הזאת.
מנשה סמירה: היא זו שמופקדת על ההקמה.
מנשה סמירה: העלות הינה עבור רכישת המשדרים, עבור האתרים שנצטרך להרחיב או להקים בשביל משדרים נוספים, עבור הציוד, עבור התדרים, עבור מה שנרשם כאן.
מנשה סמירה: זה דומה למצב הקיים.
מנשה סמירה: בעזרת הסעיף הזה הקמנו את המערך עד כה.
מנשה סמירה: הסעיף הזה מאפשר לנו להמשיך ולהרחיב את המערך.
יוליה שמאלוב-ברקוביץ: כתוב ב-1 בינואר 2014.
מנשה סמירה: כל הדבר הזה אמור לעבור בהתאם למה שיוחלט עליו.
מנשה סמירה: זה סעיף 2.
אתי בנדלר: מר סמירה, האם המקרקעין שמשמשים לצורכי הקמת תחנות השידור נמצאים היום בבעלות הרשות השנייה?
מנשה סמירה: בשכירות.
אתי בנדלר: לכן צריך להיות רכישת זכויות במקרקעין, לא רכישת המקרקעין.
מנשה סמירה: בחלק מהמקומות זה בזכויות.
כרמל שאמה-הכהן: רכישת זכויות כוללת בעלות, חכירה ושכירות.
תמי יפה: אנחנו מבקשים להוסיף להגדרות הגדרה של כתובית.
תמי יפה: אנחנו רוצים להוסיף את זה כחלק מההתייחסות לשפה העברית.
כרמל שאמה-הכהן: אם אחרי שנעגן את כל העניין שלכם נצטרך, אנחנו נוסיף הגדרה.
נגה רובינשטיין: המקומות הרלוונטיים הם קודם כל חוק התקשורת וחוק הרשות השנייה, לא החוק הזה.
נגה רובינשטיין: החוק הזה לא עוסק בהסדרה של תוכן.
תמי יפה: צוין שחלק מהשירותים הנלווים שמוצעים זה כתוביות סמויות.
מנשה סמירה: במקרה הזה היועצת המשפטית של משרד התקשורת צודקת.
מנשה סמירה: הדבר מוסדר בחוק הרשות השנייה, בחוקים של משרד התקשורת וברשות השידור לגבי הערוצים שצריכים לתת תוכן.
מנשה סמירה: הם צריכים להנגיש אותו לכבדי השמיעה באמצעות כתוביות.
מנשה סמירה: שם כל המערך הזה מוסדר.
מנשה סמירה: התשתית לא צריכה לטפל בכתוביות, היא צריכה לאפשר טכנית – אני הצגתי את זה קודם כאחד שמקים את התשתית - כתוביות סמויות לכבדי השמיעה.
מנשה סמירה: כל הסיפור של התוכן שהעליתם לא נוגע למסגרת הזאת.
תמי יפה: כפי שיש התייחסויות ל-51% של תכנים לילדים ונוער, כך יש התייחסות גם לתוכן.
תמי יפה: מצוין בהצעת החוק אופיים של השידורים.
תמי יפה: ברגע שמצוין אופיים של השידורים, צריכה גם להיות התייחסות לתקן של השפה העברית המוטמעת בשידורים עצמם.
תמי יפה: ההתייחסות לכתוביות צריכה להיות לערוצים, לאפשרות לפסילת ערוצים אם הם לא עומדים בתקנים של כתוביות, של שפה מסוימת.
תמי יפה: צריכה להיות הגדרה למה היא כתובית.
מאיר אסרף: הכללים שאנחנו מבקשים לשנות אמורים להשלים את הכללים שמופיעים בחוק הרשות השנייה.
מאיר אסרף: לרשות השנייה אין את הסמכות להפעיל סנקציות כנגד גוף שפועל שאינו בהתאם לכללים.
מנשה סמירה: זה לא נכון.
אתי בנדלר: תעבירו בכתב את כל ההצעות שלכם לתיקונים.
כרמל שאמה-הכהן: אנחנו מצביעים על ההגדרות כפי שהוקראו, עם השינוי של זכויות מקרקעין.
אתי בנדלר: ולמעט משדר ערוץ נושאי.
כרמל שאמה-הכהן: רק על ההגדרות שדנו בהן.
כרמל שאמה-הכהן: מי בעד ההגדרות?
כרמל שאמה-הכהן: ה צ ב ע ה בעד – פה אחד אושרו
טל רוזנפלד: פרק ב': מינוי הגורם המפעיל ותפקידיו 2.
טל רוזנפלד: מינוי הגורם המפעיל (א) השר ושר האוצר, באישור הממשלה, ימנו, לא יאוחר מיום י"א בסיוון התשע"ב (1 ביוני 2012) אחר מאלה, כגורם המפעיל לעניין תחנות שידור ספרתיות לפי הוראות חוק זה, ובלבד שאינו משדר שידורי טלוויזיה או שידורי רדיו בישראל ואינו מפקח על שידורים כאמור; (1) גורם ממשלתי; (2) תאגיד שהוקם בחוק; (3) חבר ממשלתית, כהגדרתה בחוק החברות הממשלתיות, התשל"ה-1975, אשר כל המניות ואמצעי השליטה בה הם בידי המדינה.
טל רוזנפלד: (ב) הודעה על מינוי הגורם המפעיל כאמור בסעיף קטן (א) תפורסם ברשומות.
טל רוזנפלד: השרים יצטרכו להגיש לאישור הממשלה הצעה מי יהיה הגורם המפעיל.
טל רוזנפלד: זה יהיה רק גורם ממשלתי, תאגיד שהוקם בחוק או חברה ממשלתית.
טל רוזנפלד: בכל מקרה זה יהיה גוף ממשלתי, לא גוף פרטי כמו שנאמר כאן מקודם.
טל רוזנפלד: הודעה על זה תפורסם ברשומות.
טל רוזנפלד: הגורם הזה ינהל את המערך ויהיה הבעלים שלו ממועד היום הקובע, שזה 1 בינואר 2014.
יוליה שמאלוב-ברקוביץ: אני מבקשת התחייבות ממדינת ישראל שהגורם החדש שאנחנו הולכים להקים לא יעלה שקל יותר ממה שעולה רשות השידור.
כרמל שאמה-הכהן: את כל הבחירה של הגורם נכניס תחת פיקוח פרלמנטרי כך שלא תהיה לך בעיה.
יורם מוקדי: אני רוצה להעלות שאלה בקול רם, כי הייתי בדיונים בשאלה למה הרשות השנייה צריכה להיות הגורם שהקים את המערך ולמה צריך עכשיו גורם נפרד.
יורם מוקדי: מישהו פה טוען שהרשות השנייה בתוך 5 ערוצי ה-DTT העדיפה דווקא את המפוקחים שלה, או חלילה התנכלה להם בגלל שהיא נמצאת באיזה שהוא ניגוד אינטרסים?
יורם מוקדי: אני מניח שאם היא ראויה מספיק לפקח על ערוץ 2 ו-10, היא הייתה ראויה מספיק להקים את המערך.
יורם מוקדי: היא גם יכולה להיות ראויה בהמשך.
יורם מוקדי: אני אומר את זה כאזרח שמסתכל מהצד.
יוליה שמאלוב-ברקוביץ: נכשלת?
קריאה: הם עשו עבודה מצוינת.
מנשה סמירה: אנחנו משדרים את רשות השידור.
מנשה סמירה: רשות השידור חששו בהתחלה.
יעקב שמש: אנחנו לא רוצים שהגוף שמסדיר את התכנים יהיה אחראי על הפלטפורמה.
יעקב שמש: זאת הכוונה.
יעקב שמש: נניח יש תקלה מאוד מאוד גדולה במערך ההפצה של ה-DTT.
יעקב שמש: אנחנו חושבים שלא נכון שהגוף שהוא רגולטור יהיה גם הגוף שיתחזק את הרשת.
יעקב שמש: הסעיף שרשום פה זאת המלצה שהייתה מקובלת על הכבלים, על הלווין, על הרשות השנייה לרדיו וטלוויזיה, על משרד האוצר ועל משרד התקשורת.
יעקב שמש: זאת ההמלצה.
יעקב שמש: אנחנו חושבים שהגוף שמסדיר ואחראי על התכנים לא יכול להיות הגוף שמתחזק את המערכת.
יורם מוקדי: מותר לו לעשות הפקות רשות שנייה במסגרת.
יורם מוקדי: .?
יוליה שמאלוב-ברקוביץ: למה לא יכולה לקום יחידה טכנית ברשות השנייה?
מנשה סמירה: זה מה שיש.
מאיר אסרף: הופכים את זה לחברה ממשלתית.
מאיר אסרף: אחר כך כנראה יגידו לך למה צריך למכור את המניות שלהם.
נגה רובינשטיין: החוק הזה לא מאפשר את זה.
נגה רובינשטיין: זה לא הדיון הזה.
מאיר אסרף: זאת לא השערה פראית.
יוליה שמאלוב-ברקוביץ: מה ההיגיון?
יעקב שמש: הוסבר לך.
יעקב שמש: נניח שיש תקלה ברשת של ה-DTT וערוץ 2 לא משודר במשך חודש ימים.
יעקב שמש: למי את פונה?
יעקב שמש: הרגולטור של ערוץ 2 זה מנשה סמירה.
יעקב שמש: האחראי על התחזוקה זה מנשה סמירה.
יעקב שמש: האם את פונה אליו בתור אחד שמתחזק את הרשת, או בתור אחד שעושה הסדרה לתכנים?
יוליה שמאלוב-ברקוביץ: נעשה מועצה שהיא מעל.
יעקב שמש: יש פה ניגוד.
עופר מרגלית: בכל העולם הגוף שמפעיל את הרשת הוא לא הרגולטור.
יוליה שמאלוב-ברקוביץ: מה זה כל העולם הזה?
נגה רובינשטיין: השאלה למה כן.
נגה רובינשטיין: למה דווקא הרשות השנייה?
יעקב שמש: המצב הנוכחי בארץ לא קיים בשום מקום בעולם.
יעקב שמש: אין בשום מקום בעולם מצב שהגוף שמסדיר את התכנים הוא אותו גוף.
יוליה שמאלוב-ברקוביץ: למה לא בדקתם את זה לפני שנתתם.
יעקב שמש: כי אנחנו כולה שנתיים בתפקיד.
נגה רובינשטיין: ההחלטה המקורית הייתה בשנת 2004.
נגה רובינשטיין: גם אחרי 7 שנים מותר לחשוב על הדברים מחדש.
מנשה סמירה: יש רגולטורים ציבוריים שמנהלים את מערך עידן פלוס בבריטניה.
מנשה סמירה: אני מבקש גילוי נאות, כי יש כאלה שמאשימים אותי שבגלל שהייתי מעורב בהקמה קשה לנו להיפרד.
מנשה סמירה: אני מסיים את תפקידי בשנה הקרובה כך שזה בוודאי לא יקרה במסגרת שלי.
מאיר אסרף: למה זה חברה ולא רשות?
מנשה סמירה: 7 שנים משרדי הממשלה התעסקו עם הדבר הזה ולא הרימו אותו.
מנשה סמירה: הרשות השנייה הרימה את זה.
מנשה סמירה: המחוקק שהקים את הרשות השנייה נתן לה מנדט לבצע שידורים והפקות הרשות, שאלה שני תפקידים ביצועיים שבדרך כלל לאף רגולטור אין אותם.
מנשה סמירה: לאחר כמעט 20 שנה הדבר הזה מתבצע.
מנשה סמירה: סליחה על חוסר הצניעות, אני שם רק 4 שנים, אבל זה כבר 20 שנה רץ.
מנשה סמירה: זה עובד לא רע בכלל, אם לא טוב מאוד, לרבות רשות השידור שתחילה חששו.
מנשה סמירה: תשימו לב מה קורה כאן.
מנשה סמירה: הרשות השנייה משדרת ומעבירה את השידורים של רשות השידור.
מנשה סמירה: אני מזכיר לכם את העימותים שהיו עם יושב-ראש הרשות השידור דאז - הם חששו - אבל ראה זה פלא, המערך עובד היום בצורה מוצלחת, אין אפליה ואין הטבה לאף גורם.
מנשה סמירה: לגבי העניין של הפרדת השידורים האינטרס הוא משותף.
מנשה סמירה: הרשות הציבורית מנוהלת על ידי מועצה ציבורית ורואה את הדברים בראייה יעילה וחסכונית.
מנשה סמירה: המערך ההנדסי הקיים ברשות השנייה בשביל לבצע את החוק הוא זה שבנה את המערכת הזאת עם תוספת מזערית.
מנשה סמירה: אתם מכירים את הנתונים.
מנשה סמירה: משרד האוצר העמיד 140 מיליון שקל להקמת המערכת.
מנשה סמירה: המערכת נבנתה ב-65 מיליון שקל.
מנשה סמירה: אם רוצים להבטיח הסדרה - אני כן מודאג ממה שקורה בתעשייה ובשוק השידורים לנוכח כמה חששות שהביעו כאן חלק מהמשתתפים - ולהבטיח שהמערכת הזאת אכן תגדל ותצמח בצורה זהירה, כדאי שאותה מערכת ציבורית שבנתה אותה, תפעלה אותה ומפעילה אותה באופן שוטף..
מנשה סמירה: התגברנו גם על תקלה שסיפרת עליה.
מנשה סמירה: אני חושב שלא רק שלא היה ניגוד עניינים, נהפוך הוא, בזכות העובדה שהיה גורם אחד שניהל את זה, הצלחנו לפתור את זה בצורה מהירה מאוד.
מנשה סמירה: הכי חשוב שזה יישאר בידיים ציבוריות.
מנשה סמירה: אסור שזה יהיה בידיים פרטיות, כי זאת תשתית לאומית משמעותית ביותר.
מנשה סמירה: אם תהיה הסדרה חדשה, אם יעשו רה ארגון בנושא של גופי ההסדרה ייתכן שנוכל לדבר על כך.
מנשה סמירה: נכון לרגע זה כדאי לשקול את הנושא.
מנשה סמירה: כשיצאנו לדרך נקבע שההחלטה תתקבל ב-1 ביוני 2012.
מנשה סמירה: זה היה כשהגינו את הנושא לפני שנה ויותר.
מנשה סמירה: כדאי מאוד לשקול אם לא לתת קצת זמן לראות מה קורה, איך זה מתפתח ולדחות את מועד קבלת ההחלטה לאחר שיוסדרו הדברים.
מנשה סמירה: שר התקשורת התייחס לכמה נקודות בזמן האחרון.
מנשה סמירה: כדאי לראות את התמונה כולה ולהמתין עם זה.
נגה רובינשטיין: הכל בהערות לתזכיר.
עופר מרגלית: קיימנו דיון על הנושא הזה עשרות פעמים בצוות.
עופר מרגלית: יש המלצות של הצוות שאתם חתום עליהן.
מנשה סמירה: תפסיקו לנפנף עם הצוות והצוות והצוות.
יוליה שמאלוב-ברקוביץ: מי זה הצוות?
מנשה סמירה: אני אגיד לך מה אמרה היועצת המשפטית על המלצות הצוות.
מנשה סמירה: תפסיק עם זה.
מנשה סמירה: די לנפנף עם זה.
מנשה סמירה: אני אצטט את מה שאמרה היועצת המשפטית של משרד התקשורת על המלצות הצוות?
מנשה סמירה: תעזוב את זה.
מנשה סמירה: המלצות הצוות דיברו על עקרונות, על מסגרת.
עופר מרגלית: רשום עד ליום 1 בינואר.
עופר מרגלית: .
מנשה סמירה: שאיתה אנחנו יוצאים לדרך.
מנשה סמירה: ערוץ נושאי בהיקף הזה ובדבר הזה לא היה.
מנשה סמירה: האם ההחלטות על טח"י נשארו כמו המלצת הצוות, אדוני עופר ממשרד האוצר?
יעקב שמש: זה לא קשור.
מנשה סמירה: לא כשנוח לוקחים את הצוות וכשלא נוח לא לוקחים את הצוות.
מנשה סמירה: עזוב את זה.
מנשה סמירה: אנחנו פה כי אנחנו רוצים לייצג את האינטרס הציבורי בצורה הראויה ביותר.
מנשה סמירה: תפסיקו להטיח לי צוות צוות ולסתום לי את הפה.
מנשה סמירה: המזל הוא שהרשות השנייה היא תאגיד סטטוטורי על פי חוק שלא נמצא בתוך הממשלה.
יעקב שמש: העמדה שלנו היא שיש צוות בין משרדי.
יעקב שמש: מנשה חתום על הצוות הזה.
יעקב שמש: זאת העמדה.
מנשה סמירה: עוד פעם?
כרמל שאמה-הכהן: זה כבר לא מעניין אותנו.
לאה ורון: זה לא עניינה של ועדת הכלכלה.
מנשה סמירה: אתם רוצים לסתום לי את הפה בגלל שהייתי בצוות?
יוליה שמאלוב-ברקוביץ: אי אפשר להצביע על זה.
יוליה שמאלוב-ברקוביץ: הם מנסים להקים פה פלטפורמה שלישית.
קריאה: אנחנו לא יודעים מי יושב-ראש הצוות הזה.
אילאיל לבנת: הצוות יודע מה זה ערוץ נושאי?
נגה רובינשטיין: אנחנו יכולים להסביר.
מאיר אסרף: יש לנו נקודה לגבי העובדה שהם בחרו דווקא להקים חברה ממשלתית ולא להשאיר את זה בידיים של הרשות, או להקים רשות אחרת שתעסוק בשידורים.
מאיר אסרף: יש כאן בחירה שהיא לדעתנו א- מקרית, לכן צריך לבחון אם המטרה של החוק הזה היא להרחיב את השידורים באמצעים הקיימים - אנחנו שמענו כאן שהרשות השנייה עשתה עבודה נפלאה והקימה בצורה מהירה מאוד את המערך הזה - או שהמטרה היא להוציא את זה החוצה ולהפעיל את זה על ידי גורם שאיננו ממשלתי.
דנה נויפלד: אין בהצעה הזאת כדי להטיל דופי בעבודת הרשות השנייה, בעבודת העומדים בראשה, במה שהוקם עכשיו ובמה שיוקם בעתיד.
דנה נויפלד: הרעיון שעומד מאחורי ההפרדה הזאת היא שהרגולטור יעסוק במה שהוא אמור לעסוק, בעבודת הליבה שלו, שהיא הרגולציה.
דנה נויפלד: העבודה של הרשות השנייה היא קודם כל לעסוק בהסדרה של שידורים.
דנה נויפלד: העבודה של הקמת מערך שידורים, התעסקות בתחזוקה ובהפצה שלהם היא עבודה משנית שלו, הוא לא אמור לעסוק בזה מלכתחילה.
דנה נויפלד: זה נכון שהרשות השנייה נמצאה בזמנו כפרויקטור מתאים ביותר לעסוק בזה, אבל זאת אנומליה.
מנשה סמירה: על פי חוק.
דנה נויפלד: על פי חוק.
דנה נויפלד: הרשות השנייה כגורם שמסדיר שידורים אמור לעסוק בהסדרת השידורים.
יוליה שמאלוב-ברקוביץ: איפה הייתם קודם?
נגה רובינשטיין: כשהיה מדובר במערך מצומצם מאוד..
יוליה שמאלוב-ברקוביץ: כשראיתם שזה הצליח, אמרתם שיש עוד כיוון, קצת לבזבז כסף של הציבור, להקים עוד מערך חדש.
יעקב שמש: זה לא מערך חדש, זה מערך קיים.
יוליה שמאלוב-ברקוביץ: אני רואה בצורה נסתרת ניסיון חד משמעי להקים פלטפורמה שלישית במדינת ישראל.
דנה נויפלד: אין אפשרות כזאת.
יוליה שמאלוב-ברקוביץ: יש אצלכם כל אפשרות.
יוליה שמאלוב-ברקוביץ: תביאו הצעת חוק, נשב עליה שנתיים.
יוליה שמאלוב-ברקוביץ: אני חושבת שלקבל היום החלטה שב-1 ינואר 2014 נעביר את זה לאיזה שהוא גוף אחר זאת טעות.
יוליה שמאלוב-ברקוביץ: אני לא יודעת איך להסביר את זה, אבל יש לי תחושה שיש פה איזה שהוא קשר - אני לא מדברת על קשר מיסטי - להעברה מזיכיונות לרישיונות.
יוליה שמאלוב-ברקוביץ: צריך להיות לזה קשר.
יוליה שמאלוב-ברקוביץ: לבוא עכשיו ולתת איזה שהוא תאריך זאת טעות.
יוליה שמאלוב-ברקוביץ: כשנחליט שמנשה סמירה, חבורתו ומי שיחליף אותו בעוד שנה לא מתאימים, תוכלו להביא לנו הצעת חוק ונדבר על זה.
יוליה שמאלוב-ברקוביץ: למה צריך לכתוב את זה עכשיו?
דנה נויפלד: זה לא עניין אישי או פרסונאלי.
כרמל שאמה-הכהן: אני מציע שנעשה שינוי בסעיף כך שהמינוי יהיה באישור ועדת הכלכלה של הכנסת.
כרמל שאמה-הכהן: אז תהיה לנו יכולת לבחון אם עושים, למה עושים, לשאול את השאלות ולהצביע בעד או להתנגד.
כרמל שאמה-הכהן: אנחנו נקדים את התאריך מ-1 ליוני 2012 ל-1 במאי 2012.
אתי בנדלר: האם עד תאריך 1 במאי 2012 יהיה כבר מינוי, או שתובא לוועדת הכלכלה הצעת הממשלה, הצעת השרים?
כרמל שאמה-הכהן: תציעי לי מה יותר טוב.
אתי בנדלר: אני חושבת שהצעת השרים.
מנשה סמירה: אם אתה מקדים אתה מלחיץ את המערכת עוד יותר.
מנשה סמירה: גם כך נכנסנו לזה בפיגור.
מנשה סמירה: כשאמרו את המועד הזה זה היה לפני שנה בערך.
לאה ורון: הוא מדבר על הצעה, הוא לא מדבר על ימנו.
מנשה סמירה: הוא משאיר את ה-1 ביוני.
אתי בנדלר: יכול להיות שזה יהיה לפני, זאת אומרת שהוועדה תאשר את זה למחרת היום, ויכול להיות שעד 1 ביוני הוועדה לא תאשר את המינוי.
מנשה סמירה: גם ללא התוספת הזאת 1 ביוני הוא מועד מוקדם.
מנשה סמירה: על ההצעה הזאת דיברנו לפני שנה כשחשבנו שאנחנו נהיה היום במצב מאוד מתקדם.
אתי בנדלר: ייתכן על כן שיהיה צורך לשנות את התאריך ל-1 בינואר 2014.
מנשה סמירה: אני לא עוסק כרגע במועד הקובע.
מנשה סמירה: אני מדבר במועד קבלת ההחלטה.
מנשה סמירה: זה מופיע כאן בסעיף 2.
אתי בנדלר: מועד קבלת ההחלטה על המינוי?
מנשה סמירה: על 1 בינואר 2014 אנחנו לא מערערים כי יש די זמן להתארגן.
מנשה סמירה: אני מדבר על 1 ביוני 2012, בנוגע לקבלת ההחלטה על ידי השרים.
נגה רובינשטיין: השרים יוכלו להביא הצעה עד 1 במאי.
מנשה הסמירה: אני מנסה להעיר פה ולומר שההתקדמות היא איטית מאוד.
מנשה הסמירה: אנחנו לא נמצאים בשלב מתקדם שניתן לראות איך זה צומח, מה יהיה ומי יהיה.
מנשה הסמירה: כשהתאריך המקורי הזה הוצע היינו אמורים להיות כבר בשלב שיכולנו לומר איך המערכת הזאת תיראה ומה יהיה.
נגה רובינשטיין: מדובר בשיקול דעת של השרים.
נגה רובינשטיין: אני מקווה שאני מדברת גם בשם חברי ממשרד האוצר.
נגה רובינשטיין: אנחנו נוכל להביא הצעה עד ה-1 במאי 2012.
אתי בנדלר: האם לדעתך, מר סמירה, המועד הזה מוקדם מידי משום שהתמונה עדיין לא ברורה?
מנשה סמירה: המועד הזה הוצע לפני שנה.
מנשה סמירה: היה עיכוב בכל התהליך.
מנשה סמירה: אני סבור, לא השרים..
נגה רובינשטיין: אנחנו יכולים להגיד שנוכל להביא בשם השרים את ההצעה הזאת.
כרמל שאמה-הכהן: מבחינת הממשלה זה בסדר?
כרמל שאמה-הכהן: מי בעד הסעיף עם השינויים שהוצעו?
יוליה שמאלוב-ברקוביץ: עם ועדת כלכלה, כן?
טל רוזנפלד: 3.
טל רוזנפלד: תכנון הקמה והפעלה של תחנות שידור ספרתיות בידי הגורם המפעיל (א) הגורם המפעיל יתכנן, יקים ויפעיל תחנות שידור ספרתיות לקליטתם ולהפצתם בציבור של שידורים שייקלטו בכל רחבי הארץ, בהתאם להוראות חוק זה, והכל בעצמו או באמצעות אחר, ובלבד שלא יעשה כן באמצעות מי שמשדר שידורי טלוויזיה או שידורי רדיו בישראל, או מפקח על שידורים כאמור.
טל רוזנפלד: (ב) תחנות השידור הספרתיות יהיו בבעלותו של הגורם המפעיל ובפיקוחו.
טל רוזנפלד: (ג) אין בהוראות סעיף זה כדי לגרוע מההוראות לפי פקודת הטלגרף האלחוטי (נוסח חדש), התשל"ב-1972, או מההוראות לפי חוק התכנון והבנייה, התשכ"ה-1965.
טל רוזנפלד: אלו הוראות שהעתקנו מחוק הרשות השנייה.
טל רוזנפלד: הן קיימות כיום בנוגע לרשות השנייה.
טל רוזנפלד: פשוט צריך להחיל אותן כרגע לגבי הגורם המפעיל.
טל רוזנפלד: אין כאן חידוש.
מאיר אסרף: לגבי סעיף 3(ב).
מאיר אסרף: דובר קודם על זה שההצעה היא הצעה טכנית שלא עוסקת בתוכן.
מאיר אסרף: ברור שלא על זה מדובר.
מאיר אסרף: אנחנו מצביעים על כמה נקודות, אבל אחד הדברים הוא העובדה שהגוף המשדר יפקח גם על השידורים.
טל רוזנפלד: זאת לא הכוונה.
מאיר אסרף: תחנות השידור הספרתיות יהיו בבעלותו של הגורם המפעיל ובפיקוחו.
מאיר אסרף: אנחנו מציעים להחליף את המילה "ובפיקוחו" במילים "אשר יפקח על ההיבט הטכני של הפצת השידורים".
מאיר אסרף: זה מתאים למה שאתם מציעים.
טל רוזנפלד: זה מה שכתוב היום.
טל רוזנפלד: זה סתם ייצור חוסר בהירות.
כרמל שאמה-הכהן: הם לקחו את אותה הגדרה בדיוק.
טל רוזנפלד: כתוב בדברי ההסבר בצורה מאוד ברורה: "למען הסר ספק יובהר לעניין זה כי הגורם המפעיל לא יפקח על התכנים של שידורי הטלוויזיה ושל שידורי הרדיו.
מאיר אסרף: נראה לכם מיותר רק בגלל שמדובר כאן על חוק שעוסק בתוכן, לא רק..
כרמל שאמה-הכהן: הם כתבו את זה במפורש בדברי ההסבר.
כרמל שאמה-הכהן: אתה רואה למה הם התכוונו.
טל רוזנפלד: כתבנו את זה בדברי ההסבר.
טל רוזנפלד: אנחנו מבהירים את זה גם כאן לפרוטוקול.
מירן בן-ברוך: כתוב פה הגורם המפעיל יתכנן, יקים ויפעיל.
מירן בן-ברוך: אנחנו מבקשים להוסיף גם שהוא יישא באחריות להפעלה תקינה של המערך, לרבות תיקון תקלות ותחזוקה.
נגה רובינשטיין: זה לא נראה לנו נדרש.
נגה רובינשטיין: היום אין את הסעיף הזה.
נגה רובינשטיין: היום יש את המילה "פיקוח".
נגה רובינשטיין: בזה אתם מסתפקים.
נגה רובינשטיין: אין שינוי של המצב.
מנשה סמירה: זה תואם למה שהסכמתם בהקמה הראשונית.
מנשה סמירה: התוספת הזאת חוזרת על עצמה ומתייתרת.
מירן בן-ברוך: נכון, אבל אנחנו מדברים למען ההבהרה אם תהיה מחר איזו תקלה.
מנשה סמירה: זה הובהר בעל פה.
מנשה סמירה: זה ברור לכולם.
נגה רובינשטיין: האם זה אומר שאם מחר בבוקר - לפני מעבר החוק - זה לא יקרה הם לא יהיו אחראים?
מנשה סמירה: זה כבר קיים היום.
טל רוזנפלד: פרק ג': מימון עלות הקמה של תחנות שידור ספרתיות 4.
טל רוזנפלד: מימון עלות ההקמה.
טל רוזנפלד: אוצר המדינה יישא בעלות ההקמה לצורך קליטתם והפצתם בציבור של שידורים באמצעות תחנות השידור הספרתיות לפי הוראות חוק זה, בין השאר תוך שימוש בתמלוגים המשולמים לפי סעיף 100 לחוק הרשות השנייה, בידי בעל זיכיון לשידורי טלוויזיה, בעל רישיון לשידורי טלוויזיה ובעל זיכיון לשידורי רדיו.
טל רוזנפלד: בעלי הזיכיון, בעלי הרישיון בעתיד ובעלי הזיכיון לשידורי רדיו יופצו באמצעות המערך.
טל רוזנפלד: הם משלמים תמלוגים.
טל רוזנפלד: משרד האוצר יממן את עלות ההקמה של המערך, בין היתר באמצעות השימוש בתמלוגים האלה.
מנשה סמירה: חשוב לומר בין היתר.
מנשה סמירה: אם המדינה תחליט לוותר על התמלוגים.
כרמל שאמה-הכהן: מי בעד סעיף 4 כפי שהוקרא?
טל רוזנפלד: 5.
טל רוזנפלד: דיווח (א) מנהל הגורם המפעיל יגיש לשר ולשר האוצר דין וחשבון, בתוך 30 ימים מתום כל רבעון (בסעיף קטן זה – הרבעון המדווח), בדבר פעילות הגורם המפעיל הממומנת לפי הוראות סעיף 4, במהלך הרבעון המדווח, ובדבר פעילות כאמור הצפויה ברבעון שלאחריו; דין וחשבון כאמור יתייחס, בין השאר, להתקדמות בתכנון ובהקמה של תחנות שידור ספרתיות במהלך הרבעון המדווח ולהתקדמות הצפויה במהלך הרבעון שלאחריו, לאומדן מעודכן של סך עלות ההקמה, ולאומדן ההוצאות הצפויות ברבעון שלאחר הרבעון המדווח.
טל רוזנפלד: (ב) השר, שר האוצר, או מי שאחד מהם הסמיך לכך, רשאי לדרוש ממנהל הגורם המפעיל להמציא פרטים נוספים הדרושים לצורך בדיקת החישובים שבבסיס האומדנים, כפי שפורטו בדין וחשבון שהגיש לפי סעיף קטן (א).
טל רוזנפלד: זה מתקשר לסעיף הקודם.
טל רוזנפלד: המדינה מממנת את המערך, הגיוני שהיא גם תוכל לקבל דיווחים.
טל רוזנפלד: המנהל של הגורם המפעיל זאת הגדרה שעדיין לא אושרה, אבל.
יוליה שמאלוב-ברקוביץ: מה זאת אומרת המדינה מממנת?
יוליה שמאלוב-ברקוביץ: אנחנו נלחמים עכשיו על כל שקל.
יוליה שמאלוב-ברקוביץ: משהו פה לא ברור לי.
יוליה שמאלוב-ברקוביץ: באתם עם איזה שהוא רעיון חדש?
יוליה שמאלוב-ברקוביץ: אני לא יודעת אם כולם לא מבינים או שרק אני לא מבינה, אבל מה רוצים לעשות?
יוליה שמאלוב-ברקוביץ: כל מה שצריך זה להחליף משדרים, אבל מה שאתם עושים זה בונים גוף.